fr cs hu hu hu hu hu cs hu hu de hu hu hu es hu hu hu hu hu hu hu en en en en ja en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu sk hu hu hu hu hu hu hu hu hu hu hu hu hbs_lat en en en en en en hu nl nl hu hu hu hu hu hbs_lat hu hu hu en en fr en en en en it en eo en en en hu en hu hu en en en en hu hu ru de en nl hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. január 8. 1 változtatás vár ellenőrzésre.
Ugrás a navigációhoz Ugrás a kereséshez
Sexepil-koncert – Sziget Fesztivál, 2006
A Sexepil magyar, alternatív zenét játszó együttes. A zenekart 1982-ben alapította Hegyi Zoltán, László Viktor, Kocsis Tamás és Vangel Tibor Sex-E-Pil néven. Az együttes nevének ötletét a Sex Pistols, illetve az annak feloszlása után Johnny Rotten (John Lydon) által alapított Public Image Ltd nevének összevonása adta.
1.6 Sugar for the Soul
1.7 …With Zero Reason For Living…
1.9 Your Scream Is Music
A Sexepil 1984-től kezdve folyamatosan koncertezett. Egy időben szinte a Ráday Klub házizenekarának számítottak. Gyakran zenéltek együtt a kor „élő legendáival”, a Balaton, az Európa Kiadó és a Sziámi zenészeivel.
Az zenekar tagjai 1986-ban rövid időre megváltak Hegyi Zoltántól, a Sexepil frontemberétől. Egy-két koncert – Petőfi Csarnok, Zsámbéki Tanítóképző Főiskola, utóbbi a Kampec Doloresszel közösen Bihari Balázs szervezésében – erejéig Kocsis Tamás, az együttes gitárosa vette át az énekesi szerepet, akit Csala Miklós (korábban Ági és a fiúk, később Kőnigh Péter és a Ciklámen, Aranyláz, Hering, Hi-Fi Szteroid, legutóbb Hippikiller) szólógitáros segített ki: készítettek egy négyszámos demót, majd 1986 decemberében (tévedésüket belátva) visszavették Hegyit, Csala pedig távozott.
Bálint Péter, a Ring Kiadó igazgatója 1987-ben lemezszerződést ajánlott a Sexepilnek.
Az Egyesült Álmok című albumot alig 150 óra alatt vették fel 1988 januárjában az LGM stúdióban. Októberben megjelent a lemez, és rövid idő alatt tízezer darab fogyott el belőle. A debütáló lemezen hallható anyag a sok éves csiszolgatás eredményeképp kiforrott hangzást nyújtott, egyszerre finom és erőteljes zenével, intelligens, frappáns szövegekkel („viszonylag jó itt, csak a viszony kevés”, „a realitás határain bolyong az új idő”, „ne légy senkié, őrizd magad a jobb napokra”).
1988 novemberében az Almássy Téri Szabadidőközpontban adtak egy vendégzenészekkel (egyebek közt Menyhárt Jenő, Kistamás László, Lehoczki Károly) megspékelt telt házas lemezbemutató koncertet.
1989 elején a jövőbeli tervekre vonatkozó nézetkülönbségek miatt a három zenész és Hegyi Zoltán énekes közös munkája véget ért, Hegyi végleg távozott a zenekarból.
Az énekesi posztra Hegyi Zoltán távozása után a holland Mick Ness került. 1989 márciusában, a HungaroCarrot fesztiválon léptek fel először az új énekessel a közönség nem kis megdöbbenésére. 1990-ben jelent meg a WeAST kiadónál a bi… című kazetta, amelyen nagyrészt a Szovjetunióban (a mai Észtország területén) és Ausztriában felvett koncertfelvételek hallhatóak. Külön említést érdemel még az ETA című dal 8 perces élő változata, melyet egy mezőtúri koncerten rögzítettek körülbelül nyolc lelkes néző jelenlétében. A korlátozott példányszámban kiadott, példányonként dedikált kazettát közvetlenül a zenekartól lehetett megvásárolni postai megrendelés útján és a koncerteken. Az együttes eredetileg egy trilógiát tervezett: …bi, …sex, …epilepsy lett volna a három album címe, mely összeolvasva a roppant szellemes bisexepilepsy címet adta volna ki.
1990 második felében látott napvilágot a Sexepil második nagylemeze, a Love ● Jealousy ● Hate. A felvételek Budapesten, Hollandiában és Észtországban készültek. 1991-ben a lemezt újra kiadta a német Metronome/PolyGram kiadó CD formájában. Hollandiában a Semaphore forgalmazta az album bakelit változatát.
1991-ben csatlakozott a zenekarhoz Varga Gábor (sampler és billentyűs hangszerek). Ugyanebben az évben György Péter, a Sexepil menedzsere megalapította a Human Telex kiadót, amely egyebek között a Kispál és a Borz, az Andersen és a The Perfect Name lemezeit is gondozta.
1992-ben már a Human Telexnél jelent meg az együttes új anyaga, az Against Nature. A kiadvány dupla kazettaként, a korábbi Love Jealousy Hate-tel együtt került forgalomba. Az Eroding Europe című dal videóklipje Paul King műsorvezető személyes kedvenceként gyakran volt látható az MTV 120 Minutes című alternatív zenei műsorában.
Björk együttesének, a Sugarcubesnak 1992-es európai turnéján előzenekarként vettek részt. A Nap-Nap Fesztiválon is felléptek ebben az évben. A fesztiválhoz kiadott válogatáskazettán a Sexepil és Mick Ness is szerepel egy-egy felvétellel.
1993-ban a T3 Records (a Human Telex utódja) kiadta az Against Nature CD változatát, rajta két bónusz felvétellel, melyek egyike az Eroding Europe Varga Gábor által készített elektronikus alapú remixe volt.
Sexepil koncert – Sziget Fesztivál, 2006
Sugar for the Soul[szerkesztés]
Az új lemez felvételét hosszas huzavona előzte meg, jó ideig még az is kérdéses volt, elkészül-e egyáltalán. Több nagy lemezcég is elutasította a zenekart, míg végül 1994-ben a Warner Music nemzetközi szerződést ajánlott nekik. Az együttes szerette volna megnyerni Butch Viget az új album producerének, ezért felvették a kapcsolatot az amerikai Brian Andersonnal, Butch egy közeli munkatársával. Az anyagot Magyarországon, a Főnix Stúdióban vették fel Anderson irányításával.
A lemezt 1995 márciusában Madisonben, a legendás Smart Studiosban keverték. A munkálatok befejezése után a zenekar amerikai miniturnét bonyolított le – többek között fellépett a texasi South by Southwest fesztiválon és a legendás New York-i CBGB-ben. A Jerusalem című dalhoz Kovács Péter készített videóklipet, melynek az MTV Alternative Nation című műsorában volt a világpremierje. Májusban megjelent a Jerusalem című kislemez, majd augusztusban a Sugar for the Soul című új nagylemez is. A Faith No More 1995-ös budapesti koncertjén a Sexepil volt az előzenekar.
1996-ban az együttest három kategóriában jelölték az Arany Zsiráf-díjra. Mindhárom kategóriában nyertek is: az év magyar videóklipje a Jerusalem lett, a Sugar for the Soul pedig „az év hazai albuma” és „az év hazai lemezborítója” díjakat nyerte el.
2005-ben a zenekar újra rendszeresen próbálni kezdett. 2006-ban felléptek a VOLT Fesztiválon és a Szigeten.
…With Zero Reason For Living…[szerkesztés]
2007 januárjában egy lemezen még kiadatlan dal került fel a Myspace-en található oldalukra "Wall Of Regrets" címmel. Ugyanitt adtak hírt róla, hogy február 10-én az óbudai Kiscelli Kastélyban koncerteznek.
2012 nyarán három koncert erejéig összeállt a magyar nyelven éneklő (Hegyi-László-Kocsis-Vangel felállású) Sexepil. Telt házas koncertet adtak az A38 hajón, amit két igen sikeres fesztivál-fellépés követett (VOLT-fesztivál, Veszprémi Utcazene Fesztivál). A koncerteken vendégként közreműködött Ábrahám Zsolt, a Heaven Street Seven gitárosa.
A zenekar 2013-ban visszatért a korábban elkezdett, vadonatúj, angol nyelvű albumának munkálataihoz.
Your Scream Is Music[szerkesztés]
2014. november 11-én a zenekar megosztotta a Rat King című dalt a Youtube-on.
2014. november 17-én megjelent az új Sexepil-sorlemez, mely csaknem hat évig készült. Schram Dávid keverte, a master a Queens of the Stone Age és a Foo Fighters lemezein is dolgozó Gavin Lurssen munkája.
2017 nyarán a Grund kiadó megjelentette a zenekar új EP-jét, amelyen régebbi dalok újragondolt akusztikus verziói kaptak helyet két új szám mellett.
Vangel Tibor – dob, gitár, ének
Kocsis Tamás – gitár, vokál, rövid ideig ének
Szalai Anesz – ének, billentyűs hangszerek (2015-től)
Örményi Ákos – basszusgitár (2016-tól)
Bátor Bence – dob (2017)
Nagy Dávid – dob (2015 – 2016)
Golovits Ferenc – dob (2015)
Mick Ness – ének, gitár (1989-2007)
László Viktor – basszusgitár, vokál (1984 – 2016)
Lőrincz Judit – billentyűs hangszerek (2005 – 2007)
Hegyi Zoltán – ének (1989-ig)
Deák Endre – gitár (2001- 2016))
Varga Gábor – billentyűs hangszerek, sampler (2001-ig)
Mosonyi Csaba – basszusgitár, vokál (1985-1988)
Farkas Zoltán – gitár (1987)
Csala Miklós – gitár (1986)
Fazekas János – gitár (1984-1986)
1988 Egyesült Álmok (LP, kazetta)
1990 bi… (He/She ‘It's Alive’) (kazetta)
1990 Love ● Jealousy ● Hate (LP)
1991 Love ● Jealousy ● Hate (CD)
1992 Against Nature + Love Jealousy Hate (dupla kazetta)
1993 Against Nature (CD)
1995 Jerusalem (Maxi CD)
1995 Sugar for the Soul (CD, kazetta)
1995 Sugar for Your Soul (videókazetta)
1995 Snowbird (Maxi CD)
1997 Mixepil (CD, kazetta)
1997 Egyesült Álmok + eddig meg nem jelent felvételek (1986–88) (CD)
2014 Your Scream Is Music (digitális formátumok, CD, dupla bakelit)
2017 The Acoustic Sessions (digitális formátumok, CD, bakelit)
1992 Nap-Nap Fesztivál (kazetta)
1992 Human Telex (kazetta)
2019 Marilizáljuk a Legahuánát! (pendrive)
Nobody Is an Island
Eroding Europe (XPC Mix)
fotók a 2006-os Sziget-koncertről – cspv.hu
ISNI: 0000 0001 0661 3121
Könnyűzenei portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Sexepil&oldid=24558184”
Fotó nélküli sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 8., 05:13
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.